Den Vest-Sjællandske Avis, 1835-10-17
Nyeste Post-Efterretninger. Breve og Aviser indtil den 28de September, som ere komne fra Madrid til Paris, meddele, at man har forsøgt at vinde de revolutionaire Juntaer ved Eftergivenhed, og at det tildeels er lykkedes. Det bekræfter sig, at da General Alava har vægret sig for at overtage Posten som Konseil Præsident, er Mendizabal, dog kun interimistisk, overdraget samme Dekretet desangaaende er undertegnet den 25de September. Ligeledes ere tvende andre Dekreter, bekiendtgjorte, ifølge hvilke Grev v. Almadavar er udnævnt til Krigsminister og Don Joaqvim Dias Canega, hidtilværende Understatssekretair i Justitsministeriet, til Justitsminister i Herr Garcia Herreras Sted. Endnu vigtigere er et trediDekret, som gienkalder et foregaaende, af 3die September, om de mod Juntaerne og deres Tilhængere givne Straffebestemmelser og istedet derfor lader en fuldkommen Amnestie udgaae. De nyeste Efterretninger forkynde, at de Kortes ere sammenkaldede til den 16de November. Omendskiøndt disse Kortes ville beholde den Form, de Kongelige Statuter foreskrive, saa lader det sig dog formode af de Forandringer, de ville foretage, hvortil hører, som der menes, en nye meget omfattende Valglov, og af den Jndflydelse, som Forholdene give dem, at de i Sagen selv kun ville savne saa af de konstituerende Kortes Egenskaber. De ministerielle Blade, meddele endnu følgende, den 5te Oct. ved Telegraphen ankomne Efterretninger: De Urbanos af Madrid, skulle atter begynde deres Tieneste; Nordarmeen skal erholde en Forstærkning af 10,000 Mand. J General Palafor Sygdom har General Bravo, som Næstkommanderende, overtaget hans Kommando i Arragonien. Juntaerne i Barcellona, Valencia og Saragossa have tilkiendegivet deres Underkastelse. Desuden er Regieringen paa overordentlig Vei den 27de Sept. bleven underrettet om, at Grev de las Navas, istedetfor at indlade sig paa de af General Qviroga og den Deputerede Chacan ham overbragte Forslag, havde ladet disse Mænd fængsle, og at det ikke var gaaet andre i samme Ærinde til ham komne Personer bedre; dog vare Jnsurgenterne imidlertid ikke tykkede længer frem eller gaaede over Manzanares. Alle disse Efterretninger ere i det Væsentlige blevne bekræftede. Dog den vigtigste Punkt, Juntaernes Underkastelse angaaende, maa man ei forstaae saaledes, at alle de nævnte Juntaer allerede have ophørt med deres hele Virksomhed og opløst sig, men at dette kun tildeels er Tilfældet. Den første, der har givet Exempel paa virkelig Underkastelse, er Juntaen for Galicien, der har sit Sæde i Korunna, den har frievillig opløst sig og forsikkret Rigieringen om dens Hengivenhed. Ligeledes har Juntaen i Valencia, hvis Præsident, Grev Almadovar, bliver Krigsminister, opløst sig. Fra Barcellona har Hr. Mendizabal ved en Koureer faaet Underretning om, at Juntaen er paa det Bedste stemt for Ministeriet og er villig til at opløse sig, hvis Regierieringen finder det passende. For at befordre den heldige Reaktion lader Mendizabal i de endnu tvivlsomme Provinser denne Juntaernes Underkastelse forkynde ved Kourerer, og, skal det i Korunna givne Exempel have gjort det bedste Jndtryk paa flere Steder. Han haabede at overvinde den sidste Modstand ved Dekretet om de Kortes Jndkaldelse og ved en Ordonants, der skal indføre en fuldkommen Pressefrihed.